Ha dízeles, most örülni fog
Megint drágul szerdán a benzin, a gázolaj ára pedig csökken. A 95-ös benzint 2 forinttal emeli a Mol, a gázolaj árát pedig 3 forinttal csökkenti. A változtatással a 95-ös benzin ára 364-365 forintra nõ, a gázolajé 371-372 forintra csökken.
A Mol legutóbb múlt szerdán változtatott az árakon, akkor a 95-ös benzin literenkénti nagykereskedelmi árát bruttó 4 forinttal, a gázolajét 2 forinttal emelte.

Egyre közelebb a 400 forintos benzinár

A benzin átlagára tavaly szeptember és 2015 január között mintegy 100 forinttal csökkent, az utóbbi egy hónapban ugyanakkor fokozatosan több mint 30 forinttal emelkedett. A gázolaj ára február eleje óta szintén több mint 20 forinttal lett magasabb.

A benzinár 2012. április elején érte el csúcsát, akkor egy liter átlagosan 451 forintba került. A gázolaj literje 2012. január közepén volt a legdrágább, átlagosan 449 forint. Az autósok 15-25 forintos árkülönbséget is tapasztalhatnak a kutaknál.
Mol benzin tankolás dízelolaj